Za zdravniške zasluge ga je Peter odlikoval z visokim redom (signum laudis). Carja je spremljal tudi v bitkah. V bitki pri Narvi leta 1700, kjer so Švedi hudo porazili Ruse, bil Voglar ujet in interniran v Reval (današnji Talin). Iz ujetništva je Rusom pošiljal tajna poročila o stanju švedske vojske v Estoniji. Leta 1704 je bil po posredovanju cesarja Leopolda izpuščen. Po vrnitvi k carju ga je ta povišal v vladnega tajnega svetnika ter svojega zaupnega zdravnika. Kot carjev osebni zdravnik se je udeležil bitke pri Poltavi, zatiranja kuge med obleganci Revela 1710 in 1711 bitke za Azov.